Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 265

12. évfolyam Évi óraszám: 160 óra Belépő tevékenységformák Önálló munkavégzés laboratóriumi körülmények között. Az egyes laborműveletek elvégzése bemutatás, magyarázat, szöveges, képi és egyéb ismeretforrások alapján. A munkavégzéshez, mérésekhez szükséges eszközök, anyagok kiválasztása, berendezések, mérőeszközök leírás alapján történő összeszerelése, üzemeltetése, tisztítása, egyszerű karbantartása. Mérési, kísérleti eredmények becslése. Grafikonok, táblázatok szerkesztése, a szakirodalom, a vegyipari táblázatok, nomogramok használata. A saját munka elemzése, korrigálása, az eredmények ellenőrzése, értékelése. Az elvégzett műveletek eredményeinek mérése, elemzése, értékelése, minősítése, összehasonlítása, az adatok rögzítése táblázatos, grafikonos, szöveges és egyéb formában. A tapasztalatok általánosítása, megfogalmazása. A munkaműveletek tervezése, szervezése, egyéni és csoportos munka. A tanult kémiai, fizikai törvények gyakorlati alkalmazása, a folyamatok, anyagi változások anyagszerkezeti magyarázatának megadása. A laboratóriumi munkarend, a munka-, baleset-, tűz- és környezetvédelmi ismeretek gyakorlatban történő maradéktalan betartása. A számítástechnikai kiértékelő módszerek és az általánosan használt szoftverek alkalmazása. Laboratóriumi gyakorlatok II. Témakörök Tartalmak Mennyiségi vizsgálatok: A mennyiségi vizsgálatok műveleti lépései Mintavétel. A minta előkészítése a vizsgálathoz. A tömeg szerinti elemzés A csapadékos módszer. A lecsapás művelete. A csapadékok szűrése és mosása. A csapadékok hőkezelése. A gravimetriás mérési eredmények értékelése. 2001/28/II. szám Témakörök Tartalmak A térfogatos elemzés A térfogatos elemzések elve. A titrálási görbék. A térfogatos elemző eljárások csoportosítása. A mérőoldatok. A titrálás művelete. A titrálás hibalehetőségei. Sav—bázis-meghatározások. Csapadékos titrálások. Komplexometriás mérések. Redoxititrálások. Szerves anyagok előállítása és vizsgálata A szerves alapfolyamatok elmélete. A műveletet végrehajtó reagensek. A műveletek megvalósítási módszerei. A műveletek alapanyagai. A halogénezés, nitrálás, észterezés, hidrolízis, oxidálás, redukálás, acilezés. A műveleteket befolyásoló tényezők. A lehetséges mellékreakciók. Számítások a műveletekkel kapcsolatosan. A műveletek végrehajtásának munka- és környezetvédelmi rendszabályai. A továbbhaladás feltételei A tanulók maradéktalanul tartsák be a laboratórium munkarendjét, munkájukhoz önállóan válasszák ki és alkalmazzák a munkavédelmi eszközöket. Hárítsák el az esetlegesen felmerülő veszélyeket, cselekedjenek, viselkedjenek az előírásoknak megfelelően veszélyhelyzetekben. Tudják bemutatni a laboratóriumi munka veszélyeit, tudják ismertetni a laboratóriumi műveletekre, vegyszerekre, eszközökre, magatartásra vonatkozó szabályokat. A tanulók a laboratóriumi munkájukat önállóan, folyamatosan, előrelátóan végezzék el. Tervezzék és szervezzék meg az elvégzendő műveleteket. Az alapvető laboratóriumi műveleteket szakszerűen hajtsák végre. Megfelelően készítsék el a kívánt koncentrációjú mérőoldatokat. Pontosan határozzák meg az oldatok koncentrációját. Megfelelő eredményekre jutva végezzék el a nagy pontosságú tömeg- és térfogatméréseket, a titrálást, a lecsapást, a csapadékok kezelésének műveleteit. Munkájuk tapasztalatait és eredményeit előírt formájú jegyzőkönyvben rögzítsék. Helyesen írják le reakcióegyenletekkel a lejátszódó folyamatokat. Tudják bemutatni a reakciótípusokat, azok mechanizmusát, a hibalehetőségeket, azok elhárításának módját. Helyes eredményeket határozzanak meg a sztöchiometriai számításokban a reakcióegyenletek alapján. Helyesen azonosítsák a tanult reakciók termékeit, biztosítsák az előírt paramétereket, válasszák szét a reakciótermékeket fizikai módszerekkel. 2001/28/II. szám SZAKMACSOPORTOS ALAPOZÓ OKTATÁS AZ ÉPÍTÉSZET SZAKMACSOPORTRA

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes